**OBRAZLOŽENJE II. IZMJENA I DOPUNA PRORAČUNA**

**UPRAVNOG ODJELA ZA ZDRAVSTVO, SOCIJALNU SKRB I HRVATSKE BRANITELJE ZA 2024. GODINU**

Županijska skupština Sisačko-moslavačke županije na 24. sjednici održanoj 26. ožujka 2024. godine donijela je I. Izmjene i dopune Proračuna Sisačko-moslavačke županije za 2024. godinu, Odluku o izmjenama i dopunama Programa javnih potreba u zdravstvu Sisačko-moslavačke županije za 2024. godinu te Odluku o izmjenama i dopunama Programa javnih potreba u socijalnoj skrbi Sisačko-moslavačke županije za 2024. godinu („Službeni glasnik Sisačko-moslavačke županije“, broj 6/24).

|  |
| --- |
| **GLAVA 00301 ZDRAVSTVO** |

Izmjenama i dopunama Proračuna Sisačko-moslavačke županije za 2024. godinu za provedbu programa iz područja **zdravstva** predlažu se izmjene i dopune sljedećih programa:

**OBRAZLOŽENJE:**

|  |
| --- |
| **PROGRAM 1001 PROGRAM JAVNIH POTREBA U ZDRAVSTVU** |

|  |  |  |
| --- | --- | --- |
| **PLAN 2024.** | **IZMJENA** | **NOVI PLAN 2024.** |
| 1.853.140,67 | -532.858,00 | 1.320.282,67 |

U sklopu Programa javnih potreba Sisačko-moslavačka županija osigurava sredstva za zdravstvenu zaštitu stanovnika na svom području iznad standarda utvrđenih obveznim zdravstvenim osiguranjem, a sve to u cilju pružanja dostupnosti zdravstvene zaštite, a u skladu sa Zakonom o zdravstvenoj zaštiti („Narodne novine“, broj 100/18, 125/19, 147/20, 119/22, 156/22, 33/23 i 36/24).

Financijska sredstva planirana za provedbu navedenog programa umanjena su za 532.858,00 eura kroz izmjene sljedećih aktivnosti:

* *Povećani zdravstveni standard* - aktivnost je planirana u 2024. godini u iznosu od 507.199,17 eura. Izmjenama i dopunama Proračuna navedena aktivnost umanjuje se za 156.858,00 eura i iznosi 350.341,17 eura.
* *Redovna djelatnost -* aktivnost je planirana u iznosu od 793.936,50 eura. Izmjenama i dopunama Proračuna aktivnost se umanjuje za 234.000,00 eura i iznosi 559.936,50 eura.
* *Lječilište Jodno -* aktivnost je planirana za 2024. godinu u iznosu od 342.000,00 eura, a izmjenama i dopunama Proračuna aktivnost se umanjuje za 142.000,00 eura te iznosi 200.000,00 eura.

**OBRAZLOŽENJE:**

|  |
| --- |
| **PROGRAM 1003 ZDRAVSTVENE USTANOVE** |

|  |  |  |
| --- | --- | --- |
| **PLAN 2024.** | **IZMJENA** | **NOVI PLAN 2024.** |
| 63.407.097,52 | 9.768.060,18 | 73.175.157,70 |

Sastavni dio proračuna Upravnog odjela su i proračuni zdravstvenih ustanova u vlasništvu Sisačko-moslavačke županije: Neuropsihijatrijske bolnice „Dr. Ivan Barbot“ Popovača, Zavoda za javno zdravstvo Sisačko-moslavačke županije, Zavoda za hitnu medicinu Sisačko-moslavačke županije, Lječilišta Topusko, Doma zdravlja Sisačko-moslavačke županije. Program 1003 Zdravstvene ustanove izmjenama i dopunama Proračuna realizirat će se u ukupnom iznosu od 73.175.157,70 eura iz prihoda koje ostvaruju ustanove (prihodi nadležnog proračuna, prihodi od HZZO-a, Prihodi od prodaje nefinancijske imovine, vlastiti prihodi, prihodi za posebne namjene, pomoći EU, pomoći iz državnog proračuna, pomoći Ministarstva zdravstva, donacije i sl.)

**REKAPITULACIJA - ZDRAVSTVO**

|  |  |  |  |  |
| --- | --- | --- | --- | --- |
| **PROGRAM** | **NAZIV PROGRAMA** | **PLAN 2024.** | **IZMJENE** | **NOVI PLAN 2024.** |
| 1001 | Program javnih potreba u zdravstvu (SMŽ i GiO) | 1.853.140,67 | -532.858,00 | 1.320.282,67 |
| 1002 | Minimalni financijski standard - zdravstvo | 2.422.772,00 | 0,00 | 2.422.772,00 |
| 1003 | Zdravstvene ustanove | 63.407.097,52 | 9.768.060,18 | 73.175.157,70 |
| 1010 | Program unapređenja primarne zaštite | 13.000,00 | 0,00 | 13.000,00 |
|  | **U K U P N O:** | **67.696.010,19** | **9.235.202,18** | **76.931.212,37** |

|  |
| --- |
| **GLAVA 00302 SOCIJALNA SKRB** |

Izmjenama i dopunama Proračuna Sisačko-moslavačke županije za 2024. godinu za provedbu programa iz područja **socijalne skrbi** predlažu se izmjene i dopune sljedećih programa:

**OBRAZLOŽENJE:**

|  |
| --- |
| **PROGRAM 1004 PROGRAM JAVNIH POTREBA U SOCIJALNOJ SKRBI** |

|  |  |  |
| --- | --- | --- |
| **PLAN 2024.** | **IZMJENA** | **NOVI PLAN 2024.** |
| 2.387.688,59 | 5.248,76 | 2.392.937,35 |

Financijska sredstva planirana za provedbu navedenog programa povećana su za 5.248,76 eura kroz sljedeće aktivnosti:

* *Program obilježavanja Dana sjećanja na žrtve Domovinskog rata* - aktivnost je uvećana za 1.602,50 eura za uslugu prijevoza hrvatskih branitelja, članova udruga proisteklih iz Domovinskog rata i članova njihovih obitelji u posjet gradu Kninu, sukladno dostavljenoj ponudi prijevoznika za realizaciju navedenog programa. Sveukupan iznos navedenog programa iznosi 11.602,50 eura.
* *Sportski susreti hrvatskih branitelja Topusko -* aktivnost je umanjena za 1.803,74 eura sukladno pristiglim ponudama i računima za navedenu aktivnost, a navedenim izmjenama sveukupan iznos iznosi 8.196,26 eura.
* *Sufinanciranje usluge bazena za hrvatske branitelje* - ovom aktivnošću Sisačko-moslavačka županija hrvatskim braniteljima koji su članovi udruga proizašlih iz Domovinskog rata Sisačko-moslavačke županije i članovima njihove obitelji (bračni drug/izvanbračni drug/ životni partner i dijete), sufinancira 50% od iznosa cijene ulaznice za bazene prema važećem cjeniku Top Termi Topusko za mjesec srpanj, kolovoz i rujan 2024. godine. Aktivnost je planirana u iznosu od 5.450,00 eura.

|  |
| --- |
| **PROGRAM 1007 REDOVNA DJELATNOST USTANOVA SOCIJALNE SKRBI** |

|  |  |  |
| --- | --- | --- |
| **PLAN 2024.** | **IZMJENA** | **NOVI PLAN 2024.** |
| 6.292.130,64 | 518.981,47 | 6.811.112,11 |

Sredstva za provedbu navedenog programa povećava se za 518.981,47 eura u odnosu na planirana sredstva. Program Redovna djelatnost ustanova socijalne skrbi financira se iz prihoda koje ostvaruju ustanove (prihodi od HZZO-a, prihodi od prodaje nefinancijske imovine, vlastiti prihodi, prihodi za posebne namjene, pomoći državnog proračuna, pomoći EU, pomoći, donacije i sl.).

|  |
| --- |
| **PROGRAM 1012 UNAPREĐENJE SOCIJALNE INFRASTRUKTURE** |

|  |  |  |
| --- | --- | --- |
| **PLAN 2024.** | **IZMJENA** | **NOVI PLAN 2024.** |
| 0,00 | 44.604,03 | 44.604,03 |

Sredstva za provedbu navedenog programa planirana su u iznosu od 44.604,03 eura za izgradnju lifta na zgradi Doma za odrasle osobe Petrinja, a sukladno ranije sklopljenom Ugovoru o sufinanciranju Projekta rješavanja pristupačnosti objektima s invaliditetom između Sisačko-moslavačke županije i Ministarstva hrvatskih branitelja. Sredstva za navedeno biti će utrošena po završetku obnove Doma.

**REKAPITULACIJA - SOCIJALNA SKRB**

|  |  |  |  |  |
| --- | --- | --- | --- | --- |
| **PROGRAM** | **NAZIV PROGRAMA** | **PLAN 2024.** | **IZMJENE** | **NOVI PLAN 2024.** |
| 1004 | Program javnih potreba u socijalnoj skrbi | 2.387.688,59 | 5.248,76 | 2.392.937,35 |
| 1005 | Minimalni financijski standard-(DZSO) | 1.273.137,00 | 0,00 | 1.273.137,00 |
| 1007 | Redovna djelatnost ustanova socijalne skrbi | 6.292.130,64 | 518.981,47 | 6.811.112,11 |
| 1012 | Unapređenje socijalne infrastrukture | 0,00 | 44.604,03 | 44.604,03 |
|  | **U K U P N O:** | **9.952.956,23** | **568.834,26** | **10.521.790,49** |

|  |  |  |  |
| --- | --- | --- | --- |
| **SVEUKUPNO (ZDRAVSTVO I SOCIJALNA SKRB)** | **77.648.966,42** | **9.804.036,44** | **87.453.002,86** |