|  |  |
| --- | --- |
| **NAZIV PROGRAMA** | **Program 1010 Promocija i promidžba proizvoda i područja** |
| **CILJ PROGRAMA** | Bolja organizacija poljoprivrednih proizvođača u svrhu kvalitetnijeg izlaska na tržište, ostvarivanje većeg profita i turističke ponude. |
| **OPIS PROGRAMA** | Upravni odjel za poljoprivredu, ruralni razvoj, zaštitu okoliša i prirode u suradnji s udrugama vinogradara i vinara Sisačko-moslavačke županije organizirati će manifestaciju s ciljem popularizacije autohtonih sorta vina te vinarstva, vinogradarstva i turističke ponude.  **Aktivnost A100001 Manifestacija autohtonih sorta vina 28.500,00 eura** |
| **OBRAZLOŽENJE PROGRAMA KROZ CILJEVE KOJI ĆE SE OSTVARITI PROVEDBOM PROGRAMA** | Poljoprivreda je strateška gospodarska grana Sisačko-moslavačke županije. Temeljem Nacionalne razvojne strategije Republike Hrvatske do 2030. godine kao i Višegodišnjeg financijskog okvira EU za vremensko razdoblje 2021.-2027. godine potpore u poljoprivredi provode se sukladno posebnom cilju:  PC6. Razvoj održive poljoprivrede/Povećanje konkurentnosti poljoprivredne proizvodnje  Mjera posebnog cilja  6.3. Promocija i promidžba proizvoda i ruralnog područja Sisačko-moslavačke županije. |
| **POKAZATELJI USPJEŠNOSTI PROGRAMA** | Podizanje svijesti stanovništava o kvaliteti autohtonih proizvoda i drugih poljoprivrednih proizvoda Sisačko-moslavačke županije, promicanje Sisačko-moslavačke županije kako u RH tako i u EU.  Promidžbene aktivnosti u svrhu postizanja prepoznatljivosti autohtone sorte Sisačko-moslavačke županije - Škrlet.  U ožujku i svibnju održane su dvije manifestacije i to „Škrlet u čaši“ koja je održana 16. ožujka 2024. godine na području Moslavine i „Festival vina – MoslaVina Kutina 2024. i izložba vina izvornih hrvatskih sorti“ 24. i 25. svibnja 2024. godine za koje je utrošen iznos od 15.566,63 eura.  Sredstva za predmetnu aktivnost planirana su na pozicijama Proračuna R2554-1 do R2554-5 te su ista preraspodijeljena ovisno o vrsti rashoda u ukupnom iznosu 28.500,00 eura. |
| **NAZIV PROGRAMA** | **Program 1001 Razvoj poljoprivrede** |
| **CILJ PROGRAMA** | Razvoj poljoprivredne proizvodnje na području Sisačko-moslavačke županije temelji se na postojećim komparativnim prednostima uz maksimalno korištenje prirodnih prednosti pojedinih područja naše županije. Kroz ovaj Program planirano je niz poticajnih mjera kojima želimo ojačati konkurentnost postojećih poljoprivrednih proizvođača i pomoći u početku rada novim poljoprivrednim proizvođačima u pokretanju njihove proizvodnje.  Nadalje, kako bi se osiguralo nesmetano funkcioniranje poljoprivrednih gospodarstava s područja Grada Siska, Grada Petrinje te Općine Martinska Ves i potaknulo osnaživanje poljoprivrednog sektora, Sisačko-moslavačka županija utvrdila je na području Grada Siska, Grada Petrinje i Općine Martinska Ves nerazvrstane ceste od posebnog značaja za nesmetano odvijanje poljoprivredne proizvodnje na tom području. |
| **OPIS PROGRAMA** | Vlada Republike Hrvatske donijela je 24. studenoga 2022. godine Odluku o davanju suglasnosti Ministarstvu poljoprivrede za sklapanje Sporazuma sa Sisačko-moslavačkom županijom o financiranju sanacije nerazvrstanih cesta na području Grada Siska, Grada Petrinje i Općine Martinska Ves i o preuzimanju obveza na teret državnog proračuna Republike Hrvatske u 2023 godini.  **Aktivnost A100002 Usluge tekućeg i investicijskog održavanja cesta 77.412,69 eura**  Slijedom odredbi navedene Odluke Ministarstvo poljoprivrede potpisalo je 24. studenoga 2022. godine sa Sisačko-moslavačkom županijom Sporazum o financiranju sanacije nerazvrstanih cesta na području Grada Siska, Grada Petrinje i Općine Martinska Ves, kojim je Ministarstvo poljoprivrede Sisačko-moslavačkoj županiji uplatilo iznos od 663.614,04 eura (5.000.000,00 kuna) u 2022. godini i iznos od 1.061.782,47 eura (8.000.000,00 kuna) u 2023. godini, odnosno ukupno 1.725.396,51 eura (13.000.000,00 kuna).  Županijska skupština Sisačko-moslavačke županije, na 14. sjednici održanoj 22. prosinca 2022. godine donijela je Odluku o financiranju sanacije nerazvrstanih cesta na području Grada Siska, Grada Petrinje i Općine Martinska Ves.  Temeljem te Odluke župan Sisačko-moslavačke županije 30. siječnja 2023. godine donio **je Odluku o sanaciji nerazvrstane ceste na području Grada Siska.** Navedenom Odlukom je utvrđeno kako će se na području Grada Siska sanirati i modernizirati neasfaltirani dio nerazvrstane ceste NC17 od D36 do naselja Veliko Svinjičko (put kroz šumu) u duljini 5,6 km.  Radi zajedničkog interesa za izvršenje radova sanacije i modernizacije kolničkog zastora nerazvrstane ceste NC17 od D36 do naselja Veliko Svinjičko na području Grada Siska, 15. ožujka 2023. godine Hrvatske vode, Zagreb i Sisačko – moslavačka županija potpisale su Ugovor o sufinanciranju kojim će Hrvatske vode sufinancirati dio troškova u ukupnom iznosu od 79.689,88 eura sa PDV-om.  Radovi na navedenoj nerazvrstanoj cesti su završeni te je zaključno sa 10. studenoga 2023. godine plaćeno Županijskoj upravi za ceste SMŽ ukupno 1.092.926,77 eura.  Sukladno Ugovoru o sufinanciranju sa Hrvatskim vodama, 23. studenoga 2023. godine Županija je podnijela Zahtjev za doznakom sredstava prema Hrvatskim vodama u ukupnom iznosu od 77.412,69 eura.  Župan Sisačko-moslavačke županije 29. ožujka 2023. godine donio je **Odluku o sanaciji nerazvrstane ceste na području Općine Martinska Ves**. Navedenom Odlukom je utvrđeno kako će se na području Općine Martinska Ves sanirati i modernizirati neasfaltirani dio nerazvrstane ceste NC 1-614 u naselju Tišina Erdedska u duljini 2.250 metara.  Radovi na navedenoj nerazvrstanoj cesti su završeni te je zaključno sa 10. listopada 2023. godine plaćeno Općini Martinska Ves ukupno 232.560,45 eura.  Župan Sisačko-moslavačke županije 20. srpnja 2023. godine donio je **Odluku o sanaciji nerazvrstanih cesta na području Grada Petrinje,** te 30. studenoga 2023. godine i **Odluka o izmjeni Odluke o sanaciji nerazvrstanih cesta na području Grada Petrinje.** Navedenim Odlukama je utvrđeno kako će se na području Grada Petrinje sanirati i modernizirati neasfaltirani dio nerazvrstanih cesta i to:  - dijela nerazvrstane ceste NC 25-003-01 (Grabovac Banski, Štekovići) i dijela nerazvrstane ceste NC 25-003-02 (Grabovac Banski, Jekići) koje čine dionicu „III“ u duljini 2.250 metara i  - nerazvrstane ceste NC 25-004-01 (Veliki Šušnjar, Milobratovići) i dijela nerazvrstane ceste NC 25-004-06 (Veliki Šušnjar, Mričići) koje čine dionicu „IV“ u duljini 2.300 metara.  Ukupna vrijednost radova iznosi 518.470,05 eura (s PDV-om).  Grad Petrinja je 22. prosinca 2023. godine obavijestila Sisačko-moslavačku županiju da zbog nepovoljnih vremenskih prilika nisu postignuti idealni uvjeti za ugradnju asfaltne mješavine te da će se produljiti rok izvođenja radova, odnosno da izvođač radova, Strabag d.o.o. predlaže da se rok izvršenja radova produlji. Slijedom toga Ministarstvo poljoprivrede i Sisačko-moslavačka županija sklopili su 28. prosinca 2023. godine Aneks Sporazuma o financiranju sanacije nerazvrstanih cesta na području Grada Siska, Grada Petrinje i Općine Martinska Ves, kojim je rok izvršenja radova na nerazvrstanim cestama na području Grada Petrinje produljen do 31. siječnja 2024. godine. Grad Petrinja je 30. siječnja 2024. godine obavijestio Sisačko-moslavačku županiju da zbog nepovoljnih vremenskih prilika navedeni radovi nisu okončani, te su iz tog razloga prisiljeni sukcesivno ugovarati nove rokove izvršenja Ugovora s izvođačem radova. Slijedom toga Ministarstvo poljoprivrede je 31. siječnja 2024. godine sastavilo i Sisačko-moslavačkoj županiji dostavilo Aneks Sporazuma br. 2 o financiranju sanacije nerazvrstanih cesta na području Grada Siska, Grada Petrinje i Općine Martinska Ves, kojim je rok izvršenja radova na nerazvrstanim cestama na području Grada Petrinje produljen do 30. travnja 2024. godine.  Radovi na navedenoj nerazvrstanoj cesti su završeni te je zaključno sa 19. travnja 2024. godine plaćeno Gradu Petrinja ukupno 518.470,05 eura.  **S obzirom na činjenicu da prilikom izrade Proračuna za 2024. godinu pozicija nije bila otvorena jer je uplata od strane Hrvatskih voda izvršena 11. prosinca 2023. godine, a okončanu situaciju je bilo nužno platiti do kraja svibnja 2024. godine navedenu poziciju je potrebno planirati sa iznosom od 77.412,69 eura.** |
| **OBRAZLOŽENJE PROGRAMA KROZ CILJEVE KOJI ĆE SE OSTVARITI PROVEDBOM PROGRAMA** | Poljoprivreda je strateška gospodarska grana Sisačko-moslavačke županije. Temeljem Nacionalne razvojne strategije Republike Hrvatske do 2030. godine kao i Višegodišnjeg financijskog okvira EU za vremensko razdoblje 2021.-2027. godine potpore u poljoprivredi provode se sukladno posebnom cilju:  PC6. Razvoj održive poljoprivrede/Povećanje konkurentnosti poljoprivredne proizvodnje  Mjera posebnog cilja  6.1. Potpore razvoju poljoprivredne proizvodnje |
| **POKAZATELJI USPJEŠNOSTI PROGRAMA** | Povećanje produktivnosti i stvaranje novih radnih mjesta na obiteljskim poljoprivrednim gospodarstvima, a sve u cilju kvalitetnijeg ukupnog razvoja Sisačko-moslavačke županije.  Ciljevi koji obuhvaćaju provedbu potpore razvoja poljoprivrede u Sisačko-moslavačkoj županiji su:   * aktiviranje postojećih poljoprivrednih resursa koji nisu u funkciji, * povećanje konkurentnosti poljoprivrednih proizvođača i djelatnosti, * poticanje demografske revitalizacije ruralnog prostora, * povećanje održivosti poljoprivrednog gospodarstva te očuvanje ekosustava.   Navedenim poticajnim mjerama nastojimo pojačati konkurentnost postojećih poljoprivrednih proizvođača i pomoći novim poljoprivrednim proizvođačima u pokretanju njihove proizvodnje kao i povećati dohodovnost obiteljskih poljoprivrednih proizvođača.  Nadalje, želimo stvoriti povoljno okruženje i poboljšati socijalni položaj poljoprivrednih proizvođača kao i osnaživanje mladih poljoprivrednika s ciljem demografskog razvoja.  Održivi razvoj je Sisačko-moslavačka županija prepoznala kao cilj razvoja za očuvanje prirodnih resursa, ublažavanje posljedica klimatskih promjena, smanjenje zagađenja. Održivim razvojem, uzimajući u obzir prirodne resurse županije može se postići bolje iskorištenje potencijala i stvaranje većeg profita uz minimalnu štetu po okoliš. Sisačko-moslavačka županija obiluje kvalitetnim prirodnim resursima (voda, tlo, zrak, šuma) koji su osnova za poljoprivrednu proizvodnju. Kako bi se očuvali i zaštitili, te u potpunosti iskoristio njihov potencijal, nužno je njihovo održivo korištenje.  Program se provodi kroz aktivnost Poticanje poljoprivredne proizvodnje.  Utvrđene nerazvrstane ceste vode do najvećeg broja velikih i vodećih obiteljskih poljoprivrednih gospodarstava i poslovnih subjekata kojima je poljoprivreda osnovni izvor prihoda i egzistencije. Također, na tim područjima se velik broj mladih obitelji odlučio ostati u ruralnom prostoru kako bi razvijali i unaprjeđivali poljoprivrednu proizvodnju i utjecali na poboljšanje natalitetne slike prostora. |
| **NAZIV PROGRAMA** | **Program 1002 Razvoj lovstva** |
| **CILJ PROGRAMA** | Ovim Programom potiče se dobro gospodarenje lovištima i razvoj lovstva na području Sisačko-moslavačke županije, na čijem prostoru je uspostavljeno ukupno 28 državnih i 38 zajedničkih lovišta.  Cilj ovog Programa je unapređenje cjelokupnog stanja u lovištima, kako na planu biološke i ekološke ravnoteže prirodnog staništa i matičnog fonda autohtone divljači i ostalih životinjskih vrsta, lovnogospodarskih i lovnotehničkih objekata, mjera za sprečavanje širenja zaraznih bolesti, razvoja lovnog turizma, propisanog skladištenja i prometa divljači, tako i na planu nabave potrebnih sredstava i poduzimanje svih mjera zaštite od šteta koje divljač prouzroči u lovištima. |
| **OPIS PROGRAMA** | **Aktivnost A 100001 Poticanje razvoja lovstva**  Provedba ovog Programa temeljit će se na odredbama Zakona o lovstvu (NN 99/18, 32/19, 32/20).  Proračunska sredstva Sisačko-moslavačke županije za provedbu ovog Programa prihodovati će se kroz uplaćene lovozakupnine te će se kao takva i namjenski utrošiti u svrhu provedbe Programa.  Razvoj lovstva na području ove županije Sisačko-moslavačka županija će poticati putem dodjele poticajnih sredstava namijenjenih lovozakupnicima sa ovog područja te isplatom naknada vlasnicima zemljišta bez prava lova.  Dodjela navedenih poticajnih sredstava temeljit će se na Odluci o sufinanciranju razvoja lovstva na području Sisačko-moslavačke županije za 2024. godinu.  Isplata naknada vlasnicima zemljišta bez prava lova obavljat će se temeljem pojedinačnih zahtjeva upućenih od strane vlasnika zemljišta.  **Aktivnost A 100002 Hubert SMŽ**  Proračunska sredstva od 8.000,00 € namijenjena su za promotivne aktivnosti u svrhu razvoja lovstva na području Sisačko-moslavačke županije.  Ukupna proračunska sredstva za provedbu ovog Programa planirana u Proračunu Sisačko-moslavačke županije u 2024. godini u iznosu od 124.684,26 € povećavaju se na ukupno 168.704,81 € zbog prijenosa viška namjenskih sredstava iz prethodnog razdoblja. |
| **OBRAZLOŽENJE PROGRAMA KROZ CILJEVE KOJI ĆE SE OSTVARITI PROVEDBOM PROGRAMA** | Provedbom ovog Programa doprinosit će se ostvarivanju posebnog cilja iz Plana razvoja Sisačko-moslavačke županije 2021.- 2027. i to:  PC6 Razvoj održive poljoprivrede (Povećanje konkurentnosti poljoprivredne proizvodnje)  MJERA 6.4. Potpore korisnicima prava lova |
| **POKAZATELJI USPJEŠNOSTI PROGRAMA** | Pokazatelji uspješnosti provedbe Programa utvrđivat će se kroz indikatore broja korisnika poticajnih sredstava namijenjenih za provedbu mjera iz ovog Programa, a koja će Sisačko-moslavačka županija dodjeljivati putem provedenog Javnog poziva, kao i broja vlasnika zemljišta bez prava lova kojima će biti isplaćene naknade za prouzročene štete na tim zemljištima. |
| **NAZIV PROGRAMA** | **Program 1003**  **Zaštita stanovništva** |
| **CILJ PROGRAMA** | Povećanje spremnosti i osiguranje preduvjeta za svrhovito djelovanje vatrogasne zajednice Županije i njezinih članica (vatrogasnih društava), HGSS-a Stanica Novska i drugih sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.  Posebni cilj:  PC8. Zaštita okoliša, povećanje sigurnosti stanovnika, imovine i resursa te borba protiv klimatskih promjena:  M.8.4. Održivo upravljanje sustavom civilne zaštite i zaštite od požara  • Povećanje spremnosti i osiguranje preduvjeta za svrhovito djelovanje vatrogasne zajednice SMŽ i njezinih članica  • Povećanje spremnosti i osiguranje preduvjeta za svrhovito djelovanje operativnih snaga civilne zaštite (npr. ronilačkog kluba)  • Osiguranje rada stožera civilne zaštite  M.8.5. Jačanje otpornosti na klimatske promjene i krizna stanja  • Povećanje spremnosti i opremljenosti HGSS-a  • Edukacija službenika i namještenika i osiguravanje zaštite na radu. |
| **OPIS PROGRAMA**  **ZAKONSKA I DRUGA OSNOVA NA KOJOJ SE ZASNIVA PROGRAM** | Sukladno zakonskim propisima koji reguliraju područje vatrogastva i civilne zaštite Programom zaštite stanovništva se nastoji osigurati zaštita stanovništva, materijalnih i kulturnih dobara od velikih nesreća i katastrofa, provođenjem preventivnih i planskih aktivnosti, razvoja i jačanja spremnosti sudionika i operativnih snaga sustava civilne zaštite, a Program se provodi kroz sljedeće aktivnosti i to:  • zaštita od požara  • razvoj civilne zaštite  • oprema za civilnu zaštitu  • zaštita na radu.  Osnovni zakonski i podzakonski propisi na temelju kojih se provodi Program zaštite stanovništva su: Zakon o zaštiti od požara („Narodne novine“, broj 92/10 i 114/22), Zakon o vatrogastvu („Narodne novine“, broj125/19 i 114/22), Zakon o sustavu civilne zaštite ("Narodne novine", broj 82/15, 118/18, 31/20, 20/21 i 114/22), Zakon o hrvatskoj gorskoj službi spašavanja („Narodne novine“, broj 79/06 i 110/15), Zakon o zaštiti na radu („Narodne novine“, broj 71/14, 118/14, 154/14, 94/18 i 96/18), te podzakonski akti.  **Aktivnost A100002 Razvoj civilne zaštite -**  **34.036,00 eura**  U provedbi aktivnosti Razvoj civilne zaštite planirana su sredstva za rashode za Platformu županija i gradova za smanjenje rizika od katastrofa u iznosu od 400,00 eura i sredstva za sufinanciranje HGSS Stanica Novska koja se povećavaju i to iznosa od 6.636,00 eura na 33.636,00 eura temeljem Zakona o hrvatskoj gorskoj službi spašavanja i Sporazuma između HGSS Stanica Novska i Sisačko-moslavačke županije, a sukladno iskazanoj potrebi za nabavom opreme za obavljanje djelatnosti spašavanja na vodi. |
| **OBRAZLOŽENJE PROGRAMA KROZ CILJEVE KOJI ĆE SE OSTVARITI PROVEDBOM PROGRAMA** | Provedbom Programa zaštite stanovništva osigurava se ostvarivanje ciljeva prioriteta javnih politika Sisačko-moslavačke županije - 2. Održivi razvoj i unaprjeđenje kvalitete života - PC8. Zaštita okoliša, povećanje sigurnosti stanovnika, imovine i resursa te borba protiv klimatskih promjena  • M.8.4. Održivo upravljanje sustavom civilne zaštite i zaštite od požara i to kroz provođenje aktivnosti za osiguravanje uvjeta za održavanje spremnosti sustava civilne zaštite i vatrogastva za djelovanje u situacijama velikih nesreća i katastrofa  • M.8.5. Jačanje otpornosti na klimatske promjene i krizna stanja i to kroz provođenje aktivnosti za organiziranje, unapređivanje i obavljanje djelatnosti spašavanja i zaštite ljudskih života u izvanrednim okolnostima |
| **POKAZATELJI USPJEŠNOSTI PROGRAMA** | Pokazatelji uspješnosti provođenja Programa Zaštite stanovništva mjerljivi su kroz rezultate rada, a ovisno o posebnom cilju, rezultati i pokazatelji uspješnosti mogu se definirati kao:  • doneseni dokumenti na temelju obveza županije propisanih zakonima koji reguliraju područje vatrogastva i zaštite od požara, civilne zaštite i zaštite na radu  • održane 2 sjednice Stožera civilne zaštite  • održana edukacija za članove Stožera CZ  • provođenje akcija spašavanja u neurbanim područjima |

**PROČELNICA**

**Anita Sinjeri-Ibrišević, dr.med.vet.**

|  |  |
| --- | --- |
| **JAVNA USTANOVA ZA UPRAVLJANJE ZAŠTIĆENIM DIJELOVIMA PRIRODE**  **SISAČKO-MOSLAVAČKE ŽUPANIJE** | |
| **STAVKA PRORAČUNA** | **OBRAZLOŽENJE ZA IZMJENU** |
| **R2721** | Sredstva planirana u iznosu od 1.000,00 eura za stručno usavršavanje smanjuju se na 600,00 eura, jer će ista biti dostatna do kraja 2024. godine |
| **R2725** | Sredstva planirana u iznosu od 1.562,00 eura za sitni inventar se povećavaju na 1.962,00 eura, jer ista neće biti dostatna za potrebe nabave opreme za održavanje centra NATURA SMŽ |
| **R2730** | Sredstva planirana u iznosu 2.843,00 eura za zakupninu i najamnine se smanjuju na 2.043,00 eura jer će ista biti dostatna za potrebe izvršavanja obveza po toj stavci |
| **R2732** | Sredstva planirana u iznosu od 265,00 eura za računalne usluge se smanjuju na 65,00 eura jer će ista biti dostatna do kraja 2024. godine |
| **R2735** | Sredstva planirana u iznosu od 5.300,00 eura za premije osiguranja se povećavaju na 6.300,00 eura jer ista neće biti dostatna do kraja 2024. godine za potrebe osiguranja centra, opreme i vozila |

**RAVNATELJICA**

Dragica Vugić, dipl.ing.biol.